સુરતમાં ગુરુવારે રાજસ્વી પાટીદાર સમારંભ યોજવામાં આવ્યો. આ કાર્યક્રમ તો કાલે પતી ગયો પણ તેની સાથે જોડાયેલો વિવાદ પતવાનું નામ નથી લેતા. કાર્યક્રમ પત્યા પછી ફેસબુક દ્વારા હાર્દિક પટેલે એક લાઇવ વીડિયો પોસ્ટ કરી સરકારને ચીમકી આપી કે કાર્યક્રમના નામે ખોટી રીતે પકડેલા તમામ પાટીદારોને પોલિસ અને સરકાર છોડી દે. તો આ સાથે જ સવારથી જ તેની અનેક ફેસબુક પોસ્ટમાં તેણે ભાજપના સુરતના કાર્યક્રમમાં પાટીદારોએ કેવો ફિયાસ્કો કર્યો, અને પાસની કેવી જીત થઇ તેના વિષે પણ જણાવ્યું છે.